Diari Oficial de la Generalitat Valenciana


Sumari del DOGV 9083, del 13-05-2021 (2021/5163)

ACORD de 30 d'abril de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del Programa 453.50, Museu de Belles Arts, de la Conselleria d'Educació, Cultura i Esport (VL 09.001/21-011).
--------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   9083

Data del DOGV
:   13-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/5163


Data del document
:   30-04-2021

Organisme emissor
:   Conselleria d'Hisenda i Model Econòmic

Tipus de document
:   Acord

Descriptors 

:   * Conselleria d'Hisenda i Model Econòmic

ACORD de 30 d'abril de 2021, del Consell, pel qual s'autoritza incrementar el límit per a comprometre despesa pluriennal amb càrrec al capítol 6 del Programa 453.50, Museu de Belles Arts, de la Conselleria d'Educació, Cultura i Esport (VL 09.001/21-011). [2021/5163]  
La Direcció General de Cultura i Patrimoni pretenia impulsar l'obra d'ampliació de la instal·lació de climatització dels edificis realitzats en fases III, IV i V, del Museu de Belles Arts de València per a aconseguir les noves consignes de temperatura i humitat requerides per a la conservació de les obres de gran valor patrimonial contingudes en determinats espais del museu, però a causa de les especials circumstàncies de l'any 2020, es va alentir la tramitació dels expedients i, no va ser possible iniciar l'obra i executar el pressupost previst per a aqueix any, la distribució d'anualitats del qual era la següent:  
  
Exercici Import contracte  
1848 589.190,00  
2355 308.748,00  
2218 283.454,51  
  
  
En el present exercici 2021 s'ha revisat aquesta distribució prenent en consideració els terminis d'obtenció de llicències i de finalització del procés de licitació, i tenint en compte que el termini d'execució previst és de 14 mesos, així com la repercussió del 10 %, en concepte de liquidació de l'obra, que caldrà imputar una vegada finalitzada l'obra.  
  
Per tot això, tenint en compte les despeses ja compromeses, la Conselleria d'Educació, Cultura i Esport proposa incrementar el límit quantitatiu previst en l'article 40.3 de la Llei 1/2015, de 6 de febrer, d'hisenda pública, del sector públic instrumental i subvencions, en el capítol 6 del programa 453.50, Museu de Belles Arts, per a l'anualitat 2022, per a atendre els compromisos de despesa derivats de la reprogramació d'anualitats de l'obra.  
A aquest efecte i en virtut del que es disposa en l'article 40.4 de la Llei 1/2015, i en l'article 28.c de la Llei 5/1983, de 30 de desembre, de la Generalitat, del Consell, a proposta del conseller d'Hisenda i Model Econòmic, el Consell, prèvia deliberació, en la reunió de 30 d'abril de 2021,  
  
  
ACORDA  
  
Autoritzar l'ampliació del límit quantitatiu que fixa l'article 40.3 de la Llei 1/2015, per a assumir compromisos de despesa pluriennal per a l'anualitat 2022, amb càrrec al capítol 6 del Programa 453.50, Museu de Belles Arts, d'acord amb el següent detall:  
  
Exercici Límit actual Límit modificat  
0029 143.736,19 999.893,06  
  
  
  
València, 30 d'abril de 2021  
  
La consellera secretària del Consell,  
MÓNICA OLTRA JARQUE